Беседа:Плъсти

message: Не е ли по-добре заглавието да бъде както обикновено в единствено число - плъст, а не плъсти? --Молли (беседа) 10:36, 1 януари 2022 (UTC)
replies: text: Слоевете се полагат многократно, сигурно по тази причина е популярно названието в мн. число. Тук е в единствено число. --Luxferuer (беседа) 10:48, 1 януари 2022 (UTC)
replies: text: :Ако сменим заглавието, как се прави без пренасочване. Аз ще мина по страниците за препратките. Те са малко. --Luxferuer (беседа) 10:50, 1 януари 2022 (UTC)
replies: text: ::От друга страна става въпрос за множество различни изделия: килими, рокли, наметала, украшения и.т.н. --Luxferuer (беседа) 10:56, 1 януари 2022 (UTC)
replies: text: ::: Филц и плъст синоними ли са? Мисля, че филцът е доста по-фин от плъстта. От филц се правят платове и в съзнанието ми е останало - материал за шапки. А от плъст, като по-груб вариант - главно постелки. Ако все пак са синоними, тази статия въобще не би трябвало да е самостоятелна, а да се слее с филц. За да я напишеш, сигурно си чел доста, какво мислиш? --Молли (беседа) 11:00, 1 януари 2022 (UTC)
Тук става дума за предимно балканска технология, според източника на 8000 години, почти изцяло ръчна и със съществен дял от народното изкуство. Дори има онлайн уроци в тази насока. Филца си е вече добиван с модерни машини и в никакъв случай няма битов характер на домашното производство. --Luxferuer (беседа) 11:12, 1 януари 2022 (UTC)

text: Носия е самостоятелна страница и е отделна от Костюм (облекло) --Luxferuer (беседа) 11:18, 1 януари 2022 (UTC)
replies: text: : Колкото повече чета в нета, толкова повече оставам с впечатлението, че това са синоними. Видях уроците по плъстене, в които двата термина се припокриват. Би ли се разровил малко повече и ако има разлика между филц и плъст, да я обясниш в статията? Защото сега плъст е пренасочваща към филц. Ако няма, трябва да слеем двете статии. Дано намериш нещо. --Молли (беседа) 11:23, 1 януари 2022 (UTC)

text: : В тълковния речник пише плъст, плъстта, само ед., ж.. На същата страница в синонимния - тепана вълна, тур. кече, нем. филц. --Молли (беседа) 11:31, 1 януари 2022 (UTC)

text: : Тук пък (БНР) за плъст пише: Думата съществува в езика на много народи. На немски е Filz (филц), на английски – felt (фелт), на френски – feutre (фьотр). Руснаците ги наричат войлок, турците – кече.
replies: text: ::Аз ще потърся. Според мен обаче как да опишем контраста подобен на този между ракия и шнапс. Балканска и европейски ракии. --Luxferuer (беседа) 11:37, 1 януари 2022 (UTC)
replies: text: ::: Сега виждам, че имаме и статия Кече със значение традиционно албанска шапка, направена от филц. --Молли (беседа) 11:56, 1 януари 2022 (UTC)
Замина ми по дяволите един коментар, та ще го повторя. Кече е сбъркана статия. Кече е материя само подобна на филца, доста по-груба, от която се произвеждат уплътнения в машиностроенето и шлайфащи инструменти в метало и дървообработването. Че някои народи наричат шапките си Кече е отделен въпрос. Като структура кечето е по-близко до плъстите, за които не би могло обаче да се каже че са от кече. Те са си плъсти. Тук се посочва разликата между филца и плъстите. Мериносовата вълна, от която европейците са изработвали своя филц е с доста по-тънък косъм от тукашната (в ония времена, сега и тук има мериносови овце). Технологията за производство на филц явно е по-фина и разликата е съществена, разлика поради която има две статии: Костюм и Носия. Филцоването вече е модерна технология (кой го знае дали не се получава от каша от влакна и слепваща субстанция) а плъстенето – народен занаят. Едва ли някой ще употреби думата „филцовач“ но има „дръндар“, човек, който изработва плъсти. Има и село Дръндарите.--Luxferuer (беседа) 12:46, 1 януари 2022 (UTC)

text: Като поразгледах наоколо вече има и много фини приспособления за шлайфане. Наричат го и кече и технически филц. --Luxferuer (беседа) 13:47, 1 януари 2022 (UTC)
replies: text: : Здравейте, струва ми се, че в многотомния тълковен речник  се прави добро разграничение поне в един аспект: в ед.ч. (без мн.ч.) се подразбира материята (споменато е и кече като синоним), а иначе (с възможно мн.ч.) - произведението, направено от такава материя. Отделно има думата кече, и то не в смисъл на албанска шапка, с турски, а не албански произход. --Randona.bg (беседа) 17:46, 1 януари 2022 (UTC)
replies: text: ::В съседните уикита всеки си е запазил за „филц“ своето название. Ако все пак се реши сливане, мисля да е с това си заглавие „Плъсти“. Данните за „филц“ да отидат в раздела „При другите народи“. --Luxferuer (беседа) 18:23, 1 януари 2022 (UTC)
thread_title:  Името